<classify> Meneja wa Diamond Platnumz, Hamisi Taletale Babu Tale amefunguka kuhusu safari ya kimuziki ya msanii Raymond Shaban Mwakyusa almaarufu Rayvanny ambapo amesema alikaa naye kwa takribani kipindi cha miaka minne kabla ya kupata nafasi ya kusikika. Akizungumza na katika mahojiano katika Kipindi cha Block 89 kinachoruka kupitia Radio ya Wasafi FM, Babu Tale amesema msanii huyo alikuwa msumbufu sana hasa kutokana na kumpigia simu mara kwa mara hali ambayo ilikuwa ikimchosha. Ameongeza kuwa lakini ni moja ya wasanii ambao wana nidhamu kubwa na hajawahi kuigiza nidhamu mbele yake isipokuwa ni mtu mkweli bila kificho. Rayavanny ambaye kwa sasa yuko chini ya Lebo ya Muziki ya WCB, pia ameshawahi kufanya kazi na Lebo ya Muziki ya Tip Top Connection ambayo kwa sasa haipo tena. Joseph Kusaga aliniita na kunikabidhi Rayvanny ili nimsimamie, ni msmbufu, kama kuna mtu ameshawahi kunisumbua basi ni yeye Rayvanny. Alikuwa anakaa Magomeni Mapipa kwa kaka yake. Zaidi angalia video  <topic>: BURUDANI 